ai4bharat/Pralekha huggingface dataset:
पृथ्वी विज्ञान मंत्रालय
आईएमडी द्वारा मौसम पूर्वानुमान पर साप्ताहिक वीडियो
यह लघु वीडियो हिंदी और अंग्रेजी दोनों में है
इसमें पिछले एक सप्ताह के मौसम की प्रमुख विशेषताएं बताई जाएंगी और अगले दो हफ्ते के मौसम पूर्वानुमानों, अपेक्षित मौसम प्रणाली के बारे में जानकारी दी जाएगी
भारत मौसम विज्ञान विभाग  ने प्रत्येक गुरुवार  को एक वीडियो कैप्सूल जारी करने की नई पहल की है। इसमें पिछले सप्ताह के दौरान मौसम के हाल और अगले दो सप्ताह के पूर्वानुमानों के बारे में बताया जाएगा। वीडियो में मौसम विज्ञान विभाग के प्रतिष्ठित वैज्ञानिक मौसम संबंधी जानकारी देंगे। यह शॉर्ट वीडियो कैप्सूल हिंदी और अंग्रेजी में होंगे। इसमें पिछले एक सप्ताह के मौसम की प्रमुख विशेषताएं बताई जाएंगी और अगले दो हफ्ते के मौसम पूर्वानुमानों, अपेक्षित मौसम प्रणाली के बारे में जानकारी दी जाएगी।
यह विभिन्न मानव गतिविधियों, सामुदायिक गतिविधि, कृषि गतिविधि और हाइड्रोलॉजिकल गतिविधि के लिए बहुत उपयोगी है। विशेष रूप से, आईएमडी ने अगले दो हफ्तों के दौरान देश के विभिन्न हिस्सों में बारिश और सूखे के हालात के बारे में जानकारी दी है। इससे मॉनसून से जुड़ी विभिन्न कृषि गतिविधियों और बाढ़, भूस्खलन, गरज के साथ वर्षा आदि से जुड़े विभिन्न प्राकृतिक खतरों के प्रबंधन में मदद मिलेगी।
यह साप्ताहिक वीडियो कैप्सूल यूट्यूब पर उपलब्ध होगा। आप मौसम विज्ञान विभाग की वेबसाइट  के जरिये भी इसे देख सकते हैं। साप्ताहिक मौसम वीडियो के अलावा, आईएमडी मौजूदा मौसम प्रणाली और अगले 5 दिनों के लिए पूर्वानुमान वाले दैनिक मौसम वीडियो भी अपलोड कर रहा है।
इन दैनिक और साप्ताहिक वीडियो से महत्वपूर्ण यह है कि आईएमडी मौसम की निरंतर निगरानी और भविष्यवाणी कर रहा है। विशेष रूप से कोविड 19 महामारी के मद्देनजर नवीनतम उपकरणों और तकनीकों का उपयोग करके अपनी सार्वजनिक मौसम सेवाओं को बढ़ा रहा है।
लिंक्स:
रोजाना: https://mausam.imd.gov.in/imd_latest/weather_video/video.php
साप्ताहिक: https://www.youtube.com/channel/UC_qxTReoq07UVARm87CuyQw
वस्त्र मंत्रालय
रवि कपूर ने वस्त्र मंत्रालय में सचिव पद का कार्यभार संभाला
भारतीय प्रशासनिक सेवा  के 1986 बैच के अधिकारी रवि कपूर ने आज नई दिल्ली में वस्त्र मंत्रालय में सचिव पद का कार्यभार ग्रहण कर लिया।
वर्ष 2016 से 2019 तक, असम के अपर मुख्य सचिव के रूप में वह खान और खनिज, वन और पर्यावरण, एक्ट ईस्ट पॉलिसी मामलों और सार्वजनिक उद्यम विभाग के प्रभारी रहे। इसके अलावा, उनके पास उद्योग एवं वाणिज्य विभाग भी रहे।
रवि कपूर वर्ष 2011 से 2016 तक भारत सरकार के वाणिज्य एवं उद्योग मंत्रालय में संयुक्त सचिव के रूप में कार्यरत रहे और आसियान, सीआईएस देशों के साथ भारत के व्यापार, इंजीनियरिंग निर्यात और वाणिज्य एवं उद्योग मंत्रालय के निर्यात संवर्धन कार्यक्रम का दायित्व संभाल रहे थे। वह इंडिया ब्रांड इक्विटी फाउंडेशन के मुख्य कार्यकारी अधिकारी भी रहे।
रवि कपूर वर्ष 2004 से 2008 तक पेट्रोलियम संरक्षण अनुसंधान संघ के कार्यकारी निदेशक और पेट्रोलियम मंत्रालय में निदेशक भी रहे। वह रिफाइनिंग के क्षेत्रों, परियोजना प्रबंधन और कार्यान्वयन, मूल्य निर्धारण एवं आपूर्ति तथा परिचालन संबंधी मामलों को सुलझाने से भी सम्बद्ध रहे।
रवि कपूर ने नई दिल्ली में हस्तशिल्प में वर्ष 2002 से 2004 तक अपर विकास आयुक्त के रूप में भी कार्य किया।
वह असम में विश्व बैंक द्वारा वित्त पोषित ग्रामीण बुनियादी सुविधाओं से संबंधित परियोजना  के भी परियोजना निदेशक रहे।
रवि कपूर को विश्व बैंक, यूरोपीयन संघ, संयुक्त राष्ट्र, डिपार्टमेंट फॉर इंटरनेशनल डेवलपमेंट जैसी अंतर्राष्ट्रीय एजेंसियों में प्राथमिक शिक्षा परियोजना के तहत भारत सरकार के साथ कार्य करने का विशाल अनुभव है।
कोयला मंत्रालय
कोयला मंत्रालय के सीएमपीडीआईएल द्वारा आजादी का अमृत महोत्सव समारोहों के हिस्से के रूप में दो दिवसीय हस्तशिल्प-सह-विक्रय मेला आयोजित
कोयला मंत्रालय के तहत सीएमपीडीआईएल द्वारा आजादी का अमृत महोत्सव समारोहों के एक हिस्से के रूप में रबीन्द्र भवन में कल एक दो दिवसीय हस्तशिल्प-सह-विक्रय मेला आरंभ हुआ।
इस मेले में, रांची जिले के आसपास के ग्रामीण क्षेत्रों की महिलाओं द्वारा आकर्षक रूप से बनाए गए जूट के उत्पाद, फ्रेम, स्मृति चिन्ह, लकड़ी के शिल्प, बांस के शिल्प, हैंड बैग तथा टेराकोटा शिल्प बिक्री के लिए उपलब्ध कराये गए।
इस प्रदर्शनी का उद्देश्य प्लास्टिक से बनी वस्तुओं के उपयोग को निरुत्साहित करना और मिट्टी, जूट, बांस आदि जैसे पर्यावरण के अनुकूल प्राकृतिक संसाधनों से बनी वस्तुओं को बढ़ावा देना है। यह पर्यावरण को क्षरण से बचाएगा तथा आर्थिक रूप से भी स्थानीय कारीगरों के लिए सहायक होगा।
रेल मंत्रालय
11 रेलसेवाओं का अहमदाबाद स्टेशन पर आगमन / प्रस्थान समय में आंशिक परिवर्तन
रेलवे द्वारा 11 रेलसेवाओं का अहमदाबाद स्टेशन पर आगमन / प्रस्थान समय में आं परिवर्तन किया जा रहा है।
उत्तर पश्चिम रेलवे के मुख्य जनसम्पर्क अधिकारी कैप्टन शशि किरण के अनुसार निम्न रेलसेवाओं का अहमदाबाद स्टेशन पर आगमन / प्रस्थान समय में आंशिक परिवर्तन किया जा रहा हैः-
1. गाडी संख्या 20824. अजमेर-पुरी रेलसेवा जो दिनांक 11.0723 से अजमेर से प्रस्थान करेगी वह अहमदाबाद स्टेशन पर निर्धारित समय 03:10 बजे आगमन व 03.25 बजे के स्थान पर परिवर्तित समय 03.00 बजे आगमन व 03.10 बजे प्रस्थान करेगी।
2. गाडी संख्या 12990, अजमेर-दादर रेलसेवा जो दिनांक 07.0723 से अजमेर से प्रस्थान करेगी। वह अहमदाबाद स्टेशन पर निर्धारित समय 04.35 बजे आगमन व 04:45 बजे के स्थान पर परिवर्तित समय 04:20 बजे आगमन व 04.30 बजे प्रस्थान करेगी।
3. गाडी संख्या 12489, बीकानेर-दादर रेलसेवा जो दिनांक 08.07.23 से बीकानेर से प्रस्थान करेगी वह अहमदाबाद स्टेशन पर निर्धारित समय 04.25 बजे आगमन व 04:45 बजे के स्थान पर परिवर्तित समय 04:20 बजे आगमन व 04.30 बजे प्रस्थान करेगी।
4. गाडी संख्या 20484, भगत की कोठी-दादर रेलसेवा जो दिनांक 07.07.23 से भगत की कोठी से प्रस्थान करेगी वह अहमदाबाद स्टेशन पर निर्धारित समय 04:25 बजे आगमन व 04.45 बजे के स्थान पर परिवर्तित समय 04:20 बजे आगमन व 0430 बजे प्रस्थान करेगी।
5. गाडी संख्या 22738. हिसार- सिकन्दराबाद रेलसेवा जो दिनांक 07.07.23 से हिसार से प्रस्थान करेगी यह अहमदाबाद स्टेशन पर निर्धारित समय 07.55 बजे आगमन व 08.10 बजे के स्थान पर परिवर्तित समय 07.50 बजे आगमन व 08.00 बजे प्रस्थान करेगी।
6. गाडी संख्या 22916 हिसार-बान्द्रा टर्मिनस रेलसेवा जो दिनांक 11.07.23 से हिसार से प्रस्थान करेगी वह अहमदाबाद स्टेशन पर निर्धारित समय 07.55 बजे आगमन व 08.10 बजे के स्थान पर परिवर्तित समय 07.50 बजे आगमन व 08.00 बजे प्रस्थान करेगी।
7. गाडी संख्या 17624. श्रीगंगानगर- नान्देड टर्मिनस रेलसेवा जो दिनांक 08.07.23 से श्रीगंगानगर से प्रस्थान करेगी वह अहमदाबाद स्टेशन पर निर्धारित समय 07.55 बजे आगमन व 08.10 बजे के स्थान पर परिवर्तित समय 07.50 बजे आगमन व 08.00 बजे प्रस्थान करेगी।
8. गाडी संख्या 14707. बीकानेर-दादर रेलसेवा जो दिनांक 06.07.23 से बीकानेर से प्रस्थान करेगी। यह अहमदाबाद स्टेशन पर निर्धारित समय 22:50 बजे आगमन व 23.10 बजे के स्थान पर परिवर्तित समय 22.50 बजे आगमन व 23.05 बजे प्रस्थान करेगी।
9. गाडी संख्या 12215. दिल्ली सराय - बान्द्रा टर्मिनस रेलसेवा जो दिनांक 06.07.23 से दिल्ली सराय से प्रस्थान करेगी वह अहमदाबाद स्टेशन पर निर्धारित समय 00.35 बजे आगमन व 00.45 बजे के स्थान पर परिवर्तित समय 00.30 बजे आगमन व 00.40 बजे प्रस्थान करेगी।
10. गाडी संख्या 22452. चंडीगढ़-बान्द्रा टर्मिनस रेलसेवा जो दिनांक 09.07.23 से चंडीगढ़ से प्रस्थान करेगी वह अहमदाबाद स्टेशन पर निर्धारित समय 0035 बजे आगमन व 00.45 बजे के स्थान पर परिवर्तित समय 00.30 बजे आगमन व 00.40 बजे प्रस्थान करेगी।
11. गाड़ी संख्या 20944. भगत की कोठी-बान्द्रा टर्मिनस रेलसेवा जो दिनांक 07.07.23 से भगत की कोठी से प्रस्थान करेगी वह अहमदाबाद स्टेशन पर निर्धारित समय 00:35 बजे आगमन व 00.45 बजे के स्थान पर परिवर्तित समय 00.30 बजे आगमन व 00.40 बजे प्रस्थान करेगी।
(
युवा कार्यक्रम एवं खेल मंत्रालय
भारतीय लॉन बॉल्स टीम विमेन्स फोर ने राष्ट्रमंडल खेलों में स्वर्ण पदक जीता
रूपा रानी तिर्की, लवली चौबे, पिंकी, नयनमोनी सैकिया की चौकड़ी ने दक्षिण अफ्रीका को फाइनल में 17-10 से हराया
मुख्य हाइलाइट:
- राष्ट्रपति श्रीमती द्रौपदी मुर्मू और प्रधानमंत्री श्री नरेन्द्र मोदी ने असाधारण प्रदर्शन के लिए टीम को बधाई दी
- टीम को बधाई देते हुए खेल मंत्री अनुराग सिंह ठाकुर ने कहा कि यह राष्ट्रमंडल खेलों में भारत के लिए ऐतिहासिक स्वर्ण है
चार महिला खिलाड़ियों की भारतीय लॉन बॉल्स टीम  ने आज राष्ट्रमंडल खेल 2022 में स्वर्ण जीतकर इतिहास रच दिया। लॉन बॉल्स स्पर्धा में यह देश का पहला पदक है। चार महिला खिलाड़ियों के इवेंट में रूपा रानी तिर्की, लवली चौबे, पिंकी और नयनमोनी सैकिया की चौकड़ी ने फाइनल में दक्षिण अफ्रीका को 17-10 से हराया। इसके साथ ही पदक तालिका में भारत के 4 स्वर्ण, 3 रजत और 3 कांस्य पदक मिलाकर कुल 10 हो चुके हैं। राष्ट्रपति श्रीमती द्रौपदी मुर्मू, प्रधानमंत्री श्री नरेन्द्र मोदी, केंद्रीय खेल मंत्री श्री अनुराग ठाकुर और देश के कोने-कोने से लोगों ने टीम को इस उपलब्धि के लिए बधाई दी है।
राष्ट्रपति श्रीमती द्रौपदी मुर्मू ने राष्ट्रमंडल खेलों में स्वर्ण पदक जीतने पर लॉन बॉल्स टीम को बधाई दी। एक ट्वीट में राष्ट्रपति ने कहा, 'लवली चौबे, रूपा रानी तिर्की, पिंकी और नयनमोनी सैकिया को राष्ट्रमंडल खेलों में लॉन बॉल्स में अभूतपूर्व स्वर्ण पदक जीतने की बधाई। उतार-चढ़ाव वाले फाइनल मुकाबले में जीत के लिए आपके जुझारूपन को देख पूरा देश गौरवान्वित है और आपने हर भारतीय को प्रेरित किया है।'
प्रधानमंत्री श्री नरेन्द्र मोदी ने लवली चौबे, पिंकी सिंह, नयनमोनी सैकिया और रूपा रानी तिर्की को बधाई दी है। एक ट्वीट में प्रधानमंत्री ने कहा, ‘बर्मिंघम में ऐतिहासिक जीत। भारत को लवली चौबे, पिंकी सिंह, नयनमोनी सैकिया और रूपा रानी तिर्की पर गर्व है जिन्होंने लॉन बॉल्स में प्रतिष्ठित स्वर्ण पदक जीता। टीम ने असाधारण कौशल का प्रदर्शन किया और उनकी सफलता से कई भारतीयों को लॉन बॉल्स खेलने की प्रेरणा मिलेगी।’
खेल मंत्री श्री अनुराग ठाकुर ने भी लॉन बॉल्स टीम को स्वर्ण पदक जीतने पर बधाई दी। श्री ठाकुर ने ट्वीट किया, ‘राष्ट्रमंडल खेलों की लॉन बॉल्स स्पर्धा में भारत को ऐतिहासिक स्वर्ण। बेहद खुशी की बात है कि हमारी विमेन्स फोर टीम- लवली चौबे, पिंकी, नयनमोनी सैकिया और रूपा रानी तिर्की ने दक्षिण अफ्रीका को फाइनल में 17-10 से हराकर देश को इस खेल में पहला स्वर्ण पदक दिलाया।’
लॉन बॉल्स के बारे में अधिक जानने के लिए यहां क्लिक करें।
रक्षा मंत्रालय
सरकार ने भारतीय वायुसेना के लिए हिन्दुस्तान ऐरोनॉटिक्स लिमिटेड से जगुआर विमान हेतु दो फिक्स्ड बेस फुल मिशन सिम्युलेटर  की खरीद के अनुबंध पर हस्ताक्षर किए
सरकार ने भारतीय वायुसेना के लिए 357 करोड़ रुपये की कुल लागत पर पांच साल के व्यापक वार्षिक रखरखाव अनुबंध  के साथ हिन्दुस्तान ऐरोनॉटिक्स लिमिटेड से जगुआर विमान हेतु दो फिक्स्ड बेस फुल मिशन सिमुलेटर  की खरीद के एक करार पर हस्ताक्षर किए हैं। ये सिमुलेटर जामनगर और गोरखपुर वायुसेना स्टेशनों में स्थापित किए जाएंगे।
भारत 'आत्मनिर्भर भारत' अभियान के तहत, रक्षा क्षेत्र में उन्नत अत्याधुनिक तकनीकों एवं प्रणालियों को स्वदेशी रूप से डिजाइन, विकसित और इनका निर्माण करने की अपनी शक्ति में लगातार वृद्धि कर रहा है। एचएएल द्वारा फिक्स्ड बेस फुल मिशन सिम्युलेटर  का निर्माण आत्मनिर्भर भारत पहल को और अधिक बढ़ावा देगा तथा देश में रक्षा उत्पादन एवं रक्षा उद्योग के स्वदेशीकरण में भी इससे बढ़ोत्तरी होगी।
संबद्ध उपकरणों के साथ पहले एफबीएफएमएस को जामनगर वायु सेना स्टेशन में अनुबंध से 27 महीने के भीतर पूरा कर लगाया जाएगा और दूसरा एफबीएफएमएस गोरखपुर वायुसेना स्टेशन में अनुबंध से 36 महीने के भीतर पूरा किया जाएगा।
इन सिमुलेटरों की खरीद के साथ, भारतीय वायुसेना उन्नत लंबी दूरी के हथियारों के अनुकरण सहित पूरे संचालन आवरण में विभिन्न आकस्मिकताओं को पायलटों के लिए प्रदर्शित करके उड़ान प्रशिक्षण की गुणवत्ता को उच्च मानकों तक बढ़ाएगी।
रेल मंत्रालय
रेल मंत्री श्री पीयूष गोयल ने वीडियो कॉन्फ्रेंस के माध्यम से कोटद्वार-दिल्ली जंक्शन-कोटद्वार सिद्धबली जन शताब्दी एक्सप्रेस विशेष रेलगाड़ी को हरी झंडी दिखाकर रवाना किया
यह रेलगाड़ी कोटद्वार को राष्ट्रीय राजधानी से जोड़ेगी और उत्तराखंड में सामाजिक-आर्थिक विकास लाएगी
सिद्धबली मंदिर की यात्रा करने वाले तीर्थयात्रियों को बेहतर सम्पर्क से लाभ होगा
केंद्रीय रेल, वाणिज्य और उद्योग और उपभोक्ता कार्य, खाद्य और सार्वजनिक वितरण मंत्री श्री पीयूष गोयल ने आज वीडियो कॉन्फ्रेंस के माध्यम से कोटद्वार-दिल्ली जंक्शन-कोटद्वार सिद्धबली जन शताब्दी विशेष रेलगाड़ी को हरी झंडी दिखा कर रवाना किया। इस अवसर पर केंद्रीय शिक्षा मंत्री, डॉ. रमेश पोखरियाल 'निशंक' के साथ अन्य गणमान्य व्यक्ति भी मौजूद थे।
इस अवसर पर अपने संबोधन में माननीय रेल मंत्री श्री पीयूष गोयल ने उन परिश्रमी रेल कर्मचारियों का आभार व्यक्त किया, जिन्होंने महामारी के दौरान दवा, कोयला और अन्य आवश्यक वस्तुओं की आपूर्ति करके देश की सेवा की। उन्होंने बताया कि कोटद्वार-दिल्ली मार्ग का विद्युतीकरण लगभग पूरा हो चुका है। केवल 15 किलोमीटर लम्बे खंड का विद्युतीकरण का कार्य लंबित है, जिसके इस महीने के अंत तक पूरा होने की उम्मीद है। इसके बाद, बिजली से चलने वाली रेलगाड़ियां कोटद्वार से दिल्ली तक जाएंगी। इससे प्रदूषण में कमी आने से पर्यावरण भी सुरक्षित होगा। आगे जाकर सभी रेलगाड़ियां पूरे उत्तराखंड राज्य में बिजली से ही चलेंगी। इससे राज्य में कार्बन उत्सर्जन शून्य हो जायेगा और पर्यावरण की सुरक्षा सुनिश्चित हो सकेगी।
उन्होंने यह भी बताया कि उत्तराखंड में रेलवे की परियोजनाएं अच्छी प्रगति कर रही हैं। केंद्रीय बजट 2021-22 में रेलवे परियोजनाओं के लिए 4432 करोड़ रुपये आवंटित किए गए हैं जो राज्य के लिए 2009-14 के दौरान औसत बजट से लगभग 23 गुना अधिक है। उत्तराखंड में तीन नई रेल लाइन परियोजनाओं पर काम चल रहा है और ऋषिकेश तथा कर्णप्रयाग के बीच रेलवे लाइन का काम तेजी से आगे बढ़ रहा है। 212 करोड़ रुपये की लागत से देहरादून रेलवे स्टेशन के विकास की योजना है। उत्तराखंड पर माननीय प्रधानमंत्री का विशेष ध्यान होने के कारण राज्य में व्यापक विकास के लिये प्रेरक शक्ति का काम कर रही है।
यह रेलगाड़ी कोटद्वार को राष्ट्रीय राजधानी से जोड़ेगी और इस क्षेत्र में सामाजिक-आर्थिक विकास लाएगी। सिद्धबली मंदिर के दर्शन के लिये जाने वाले तीर्थयात्रियों को बेहतर सम्पर्क से निश्चय ही लाभ होगा।
इस रेलगाड़ी के बारे में:
रेलगाड़ी संख्या 04047 कोटद्वार-दिल्ली सिद्धबली जन शताब्दी एक्सप्रेस दैनिक विशेष रेलगाड़ी कोटद्वार से दोपहर बाद 15.50 बजे प्रस्थान करेगी और रोजाना रात 22.20 बजे दिल्ली जंक्शन पहुंचेगी।
रेलगाड़ी संख्या 04048 दिल्ली जंक्शन- कोटद्वार सिद्धबली जन शताब्दी एक्सप्रेस रेलगाड़ी दिल्ली जंक्शन से सवेरे 07.00 बजे प्रस्थान करेगी और प्रतिदिन दोपहर बाद 13.40 बजे कोटद्वार पहुंचेगी।
इस रेलगाड़ी में एलएचबी कोच हैं जिसमें वातानुकूलित कुर्सी यान, द्वितीय श्रेणी कुर्सी यान कोच और दो जेनरेटर कोच शामिल हैं। यह रेलगाड़ी दोनो तरफ से नजीबाबाद जंक्शन, मुजफ्फरपुर नारायण जंक्शन, बिजनौर, हल्दौर, चांद सियाऊ, मंडी धनौरा, गजरौला, हापुड़, गाजियाबाद में रुकेगी।
आज, यह रेलगाड़ी "उद्घाटन विशेष रेलगाड़ी" के रूप में चलाई जा रही है।
शिक्षा मंत्रालय
शिक्षा मंत्री कल केन्द्रीय विद्यालय के 4 नवनिर्मित भवनों का उद्घाटन करेंगे
केंद्रीय शिक्षा मंत्री श्री रमेश पोखरियाल निशंक 8 अक्टूबर, 2020 को वीडियो कॉन्फ्रेंसिंग के माध्यम से चार केन्द्रीय विद्यालयों की नवनिर्मित इमारतों का उद्घाटन करेंगे। जिन चार केन्द्रीय विद्यालय भवनों का उद्घाटन किया जाना है, उनके नाम हैं नयागढ़ केंद्रीय विद्यालय , महुलदिहा केंद्रीय विद्यालय राईरंगपुर , हनुमानगढ़ केंद्रीय विद्यालय  और फरीदाबाद केंद्रीय विद्यालय नंबर 3 ।
अब तक अस्थायी भवनों से संचालित हो रहे इन चारों केंद्रीय विद्यालय के निर्माण पर लगभग 68.60 रुपये करोड़ की लागत आई है। इन नए विकसित विद्यालय परिसरों से ओडिशा, हरियाणा और राजस्थान राज्यों के लगभग 4000 छात्र लाभान्वित होंगे।
केंद्रीय विद्यालय के इन सभी चार नए भवनों का निर्माण ’ग्रीन बिल्डिंग-हरित भवन’ मानदंडों को ध्यान में रखकर किया गया है और यहां अधिकतम जल संरक्षण सुनिश्चित करने के लिए वर्षा जल संचयन प्रणाली की सुविधा प्रदान की गई है। इन इमारतों में दिव्यांग जनों की आसान पहुंच सुनिश्चित करने के लिए इन्हें अवरोध मुक्त बनाया गया है। खेल तथा शारीरिक गतिविधियों के लिए पर्याप्त स्थान भी छात्रों को फिटनेस के प्रति प्रोत्साहित करने के लिए आवंटित किया गया है।
इस उद्घाटन समारोह के दौरान केंद्रीय शिक्षा मंत्री वीडियो कॉन्फ्रेंसिंग के माध्यम से स्थानीय लोगों और पदाधिकारियों को संबोधित भी करेंगे।
रक्षा मंत्रालय
वायुसेना के चेतक हेलीकॉप्टर की हीरक जयंती
भारतीय सशस्त्र बलों की सूची में शामिल चेतक हेलीकॉप्टर ने राष्ट्र की शानदार सेवा के 60 साल पूरे कर लिए हैं। इस महत्वपूर्ण घटना को मनाने के लिए, भारतीय वायु सेना और उसके प्रशिक्षण कमान के तत्वावधान में वायु सेना स्टेशन हकीमपेट द्वारा 2 अप्रैल, 2022 को 'चेतक आत्मनिर्भरता, बहुविज्ञता एवं विश्वस्तता के छः गौरवशाली दशक' विषय के साथ 'यशस्वत् षट् दशकम्' नामक एक सम्मेलन का आयोजन किया जा रहा है।
माननीय रक्षा मंत्री इस अवसर पर मुख्य अतिथि होंगे। सिकंदराबाद स्थित राष्ट्रीय औद्योगिक सुरक्षा अकादमी कन्वेंशन सेंटर, में होने वाले इस सम्मेलन में वायु सेना प्रमुख, तीनों सेवाओं के हेलीकॉप्टर स्ट्रीम के वरिष्ठ सेवानिवृत्त और सेवारत अधिकारी और रक्षा मंत्रालय, भारतीय तटरक्षक और हिंदुस्तान एयरोनॉटिक्स लिमिटेड के अधिकारी शामिल होंगे।
सम्मेलन देश में हेलीकॉप्टर संचालन के छह दशक पूरे होने को प्रदर्शित करने के लिए एक मंच प्रदान करता है, विशेष रूप से यह चेतक हेलीकॉप्टर के संचालन को उजागर करता है। इस कार्यक्रम में अनुभवी समुदाय और सेवाओं के प्रमुख वक्ताओं द्वारा इसके बारे में विस्तृत जानकारी दी जाएगी और चर्चा की जाएगी। दर्शकों को दी जाने वाली जानकारी में प्रौद्योगिकी और भविष्य में युद्धक्षेत्र की अनिवार्यताओं से संचालित हेलीकॉप्टर का विकास भी शामिल होगा।
उपभोक्ता कार्य, खाद्य एवं सार्वजनिक वितरण मंत्रालय
भारतीय मानक ब्यूरो ने 2021-22 में देश भर के स्कूलों और कॉलेजों में 1037 मानक क्लब स्थापित किए
ब्यूरो का लक्ष्य 2022-23 में स्कूलों में 10,000 मानक क्लब चलाना है
राष्ट्रीय मानक निकाय - भारतीय मानक ब्यूरो  को भारत सरकार द्वारा मानकीकरण और प्रमाणन की इसकी मुख्य गतिविधियों के माध्यम से देश में एक मजबूत गुणवत्ता वाला परितंत्र बनाने का काम सौंपा गया है। इस शासनादेश के लिए, बीआईएस ने स्कूलों और कॉलेजों में मानक क्लब बनाने की अवधारणा के साथ इसकी शुरुआत, जिसमें कम उम्र में ही छात्रों को मानकीकरण और गुणवत्ता की अवधारणाएं बताई जाती है। बीआईएस ने 2021-22 के अपने पहले वर्ष में पूरे भारत में 1037 मानक क्लबों की स्थापना की और इस नए प्रयास की क्षमता और सफलता को महसूस करने के बाद 2022-23 के अंत तक महत्वाकांक्षी रूप से 10,000 क्लब बनाने का लक्ष्य रखा गया है।
बीआईएस का उद्देश्य इन मानक क्लबों के माध्यम से कक्षा 9वीं और उससे ऊपर की कक्षाओं के विज्ञान के छात्रों को छात्र केंद्रित गतिविधियों की मदद से गुणवत्ता और मानकीकरण की अवधारणा से अवगत कराना है। बच्चों को जिन मूल्यों से अवगत कराया जाता है, वे उनके प्रारंभिक वर्षों में उनके युवा दिमाग में गहराई से बैठ जाते हैं और एक बल गुणक के रूप में कार्य करते हैं जो राष्ट्र के भविष्य को बदलने की क्षमता रखते हैं।
प्रत्येक मानक क्लब में एक विज्ञान शिक्षक इसके सलाहकार के रूप में और इसके सदस्यों के रूप में कम से कम 15 छात्र शामिल होते हैं। बीआईएस मानक क्लब के सलाहकारों के लिए दो दिवसीय आवासीय प्रशिक्षण का आयोजन करता है जिसमें उन्हें मानक और गुणवत्ता की अवधारणाओं, सलाहकार के रूप में उनकी भूमिका तथा अपेक्षा और विभिन्न छात्र केंद्रित गतिविधियों से परिचित कराया जाता है। अब तक लगभग 1000 सलाहकारों को प्रशिक्षित किया जा चुका है। ऐसे स्कूलों ने मानक क्लबो के तत्वावधान में प्रश्नोत्तरी, मानक लेखन प्रतियोगिता, निबंध लेखन आदि जैसी गतिविधियों का संचालन भी शुरू किया है। मानक क्लबों के छात्र सदस्यों ने छोटे वीडियो, स्क्रिप्ट, इंस्टाग्राम पेज भी बनाए हैं जो मानकों और इसकी व्यावहारिकता को बढ़ावा दे सकते हैं।
2022-23 में 10,000 मानक क्लब खोलने के वर्तमान लक्ष्य को प्राप्त करने में बीआईएस अखिल भारतीय आधार पर स्कूलों और कॉलेजों के साथ आक्रामक रूप से संपर्क साध रहे हैं, पहले ही 1755 से अधिक मानक क्लब बना चुका है और कई अनुमोदन के अपने अग्रिम चरण में हैं। आज की तारीख में 43,000 से अधिक छात्र इन मानक क्लबों के सदस्य हैं।
रक्षा मंत्रालय
रक्षा मंत्री श्री राजनाथ सिंह ने मणिपुर में मुख्यालय महानिरीक्षक असम राइफल्स  में सैन्य कर्मियों से बातचीत की
राज्य में सुरक्षा स्थिति को मजबूत करने तथा साहस और दृढ़ता के साथ अपना कर्तव्य निभाने के लिये उनकी प्रशंसा की
राष्ट्रीय ध्वज को बुलंद रखने के लिये बलों का आह्वान करते हुये रक्षा मंत्री ने कहा कि जब देश की सीमायें सुरक्षित रहेंगी, तभी राष्ट्र पूरी क्षमता प्राप्त कर पायेगा
रक्षा मंत्री श्री राजनाथ सिंह ने 19 अगस्त, 2022 को मणिपुर में मुख्यालय महानिरीक्षक असम राइफल्स  का दौरा किया और रेड शील्ड तथा असम राइफल्स के सैनिकों से बातचीत की। उनके साथ सेना प्रमुख जनरल मनोज पांडे, जीओसी-इन-ईस्टर्न कमांड ले.जन. आरपी कालिता और जीओसी स्पियर कोर के ले.जन. आरसी तिवारी सहित सेना तथा असम राइफल्स के अन्य वरिष्ठ अधिकारी भी थे। दौरे के समय क्षेत्र में शांति व व्यवस्था कायम रखने के विषय पर रक्षा मंत्री को उग्रवाद-रोधी गतिविधियों तथा भारत-म्यांमार सीमा पर सीमा प्रबंधन परिचालन की जानकारी दी गई।
सैन्य कर्मियों को सम्बोधित करते हुये श्री राजनाथ सिंह ने सैन्याधिकारियों और सैनिकों की सराहना की कि वे दुर्गम भू-भाग और मौसम की चुनौतियों का सामना करते हुये पूरे साहस तथा दृढ़ता से अपने कर्तव्यों का पालन करते हैं। उन्होंने कहा कि भारतीय सेना और असम राइफल्स के बीच उपस्थित होना बहुत गर्व की बात है।
रक्षा मंत्री ने रेड शील्ड डिवीजन के योगदान की प्रशंसा कि कि अपनी स्थापना के बाद से ही चाहे वह 1971 का युद्ध हो, श्री लंका में आईपीकेएफ का हिस्सा होने की बात हो या उसकी वर्तमान भूमिका हो, डिवीजन ने हमेशा महान योगदान दिया है। उन्होंने पिछले सात दशकों में अपने शानदार योगदान तथा आंतरिक सुरक्षा, भारत-म्यांमार सीमा को सुरक्षित बनाने और पूर्वोत्तर को राष्ट्रीय मुख्यधारा में लाने में मुख्य भूमिका निभाने पर असम राइफल्स के महती योगदान की सराहना की। रक्षा मंत्री ने कहा, “यही कारण है कि आपको ‘फ्रेंड्स ऑफ दी नॉर्थ-ईस्ट पीपुल’ और ‘सेन्टीनल्स ऑफ नॉर्थ-ईस्ट’ कहा जाता है।”
श्री राजनाथ सिंह ने अटूट समर्पण के साथ राष्ट्रीय ध्वज को बुलंद रखने के लिये बलों की प्रशंसा की और कहा कि राष्ट्र उसी समय अपनी पूरी क्षमता से काम कर सकता है, जब उसकी सीमायें सुरक्षित रहें।
उल्लेखनीय है कि रेड शील्ड डिवीजन और असम राइफल्स के 1,000 से अधिक सैन्य कर्मियों ने रक्षा मंत्री के साथ संवाद में हिस्सा लिया।
राष्ट्रपति सचिवालय
प्रेस विज्ञप्ति
राष्ट्रपति ने निम्नलिखित नियुक्तियों / बदलाव को अपनी मंजूरी दी है : -
 मध्यप्रदेश की राज्यपाल श्रीमती आनंदीबेन पटेल का तबादला करके उत्तर प्रदेश के राज्यपाल के रूप में नियुक्ति।
 श्री जगदीप धनखड़ की पश्चिम बंगाल के राज्यपाल के रूप में नियुक्ति।
 श्री रमेश बैस की त्रिपुरा के राज्यपाल के रूप में नियुक्ति।
 बिहार के राज्यपाल श्री लाल जी टंडन का तबादला करके मध्य प्रदेश के राज्यपाल के रूप में नियुक्ति।
 श्री फागु चौहान की बिहार के राज्यपाल के रूप में नियुक्ति।
 श्री आर.एन. रवि की नगालैंड के राज्यपाल के रूप में नियुक्ति।
2. उपरोक्त नियुक्तियां संबंधित कार्यालयों का पदभार संभालने की तिथि से प्रभावी होंगी।
रसायन एवं उर्वरक मंत्रालय
‘जन औषधि दिवस सप्ताह-2021’ के पांचवें दिन वरिष्ठ नागरिकों को जागरूक करने के लिए अभियान का आयोजन किया गया
‘जन औषधि दिवस सप्ताह-2021’ का आयोजन 1 मार्च से 7 मार्च के बीच किया जा रहा है
जन औषधि दिवस सप्ताह 2021 के अंतर्गत आज के आयोजन का विषय था ‘जन औषधि का साथ’। बीपीपीआई टीम, जन औषधि मित्र और जन औषधि केंद्र संचालकों ने समाज में वरिष्ठ नागरिकों के घर-घर जाकर उन्हें 7400 से अधिक जन औषधि केन्द्रों पर सस्ती दर पर उपलब्ध जेनेरिक दवाओं के बारे में जानकारी देते हुए उन्हें जागरूक किया। वरिष्ठ नागरिकों को विशेष रूप से उनके लिए शुरू किए गए उत्पादों के बारे में भी बताया गया जिसमें बुजुर्गों के लिए डायपर, घर पर शुगर की जांच के लिए जन औषधि ग्लूकोमीटर, प्राकृतिक रूप से मीठे पदार्थ जन औषधि मधुरक, जन औषधि प्रोटीन, जन औषधि पोषण समेत कई उत्पाद शामिल हैं, जो बाजार में बिकने वाले इस तरह के उत्पादों की तुलना में जन औषधि केन्द्रों पर बेहद सस्ती दर पर उपलब्ध हैं।
आज आयोजित किए गए अभियान का मुख्य उद्देश्य वरिष्ठ नागरिकों को इस बारे में जागरूक किया जाना था कि किस तरह से दवाओं पर हर महीने होने वाले अपने खर्चों को वे कम कर सकते हैं। इन जन औषधि केन्द्रों पर उपलब्ध रक्त चाप और शूगर से जुड़ी विभिन्न दवाओं के बारे में भी उन्हें जानकारी दी गई जिसका वरिष्ठ नागरिकों द्वारा प्रायः इस्तेमाल किया जाता है। इस आयोजन के अंतर्गत देश के विभिन्न भागों में जन औषधि केन्द्रों द्वारा निःशुल्क जांच शिविर का आयोजन किया गया और दवाओं का वितरण किया गया।
जन औषधि दिवस सप्ताह 2021 का आयोजन देश भर के 7400 से अधिक प्रधानमंत्री भारतीय जन औषधि केन्द्रों के माध्यम से किया जा रहा है। इस सप्ताह के अंतर्गत जन औषधि केंद्र के संचालक विभिन्न गतिविधियां आयोजित कर रहे हैं जिसमें स्वास्थ्य और स्वच्छता के बारे में जागरूकता से जुड़ी गतिविधियां भी शामिल हैं।
इस आयोजन का आरंभ 1 मार्च, 2021 को निःशुल्क स्वास्थ्य जांच शिविर के आयोजन के साथ हुआ था जिसमें रक्त चाप जांच, शूगर के स्तर की जांच, चिकित्सक से निःशुल्क परामर्श, मुफ्त में दावा वितरण इत्यादि किया गया। अगले दिन के आयोजन में ‘जन औषधि परिचर्चा का आयोजन किया गया। तीसरे दिन के आयोजन का विषय था ‘टीच देम यंग’ और इसके अंतर्गत जन-औषधि टीमों ने स्कूलों, कॉलेजों, फार्मेसी कॉलेजों, समेत विभिन्न संस्थानों में जाकर छात्रों से बातचीत की। जन औषधि सप्ताह के चौथे दिन आयोजित पीएमबीजेके शिविरों में महिलाओं को सैनीटरी पैड के इस्तेमाल के बारे में जागरूक किया गया। इस आयोजन के अंतर्गत देश के 2000 से अधिक स्थानों पर 1,00,000 से अधिक सुविधा सैनीटरी पैकेट का निःशुल्क वितरण किया गया।
एमजी/ एएम/ डीटी
(Visitor Counter : 317